دریائے نیل اور جبل مقطم کے درمیان میں ایک کف دست میدان تھا ، عمرو بن العاص رضی اللہ تعالیٰ عنہ فاتح مصر نے اثنائے جنگ میں یہاں پڑاؤ کیا ، اتفاق سے ایک کبوتر نے ان کے خیمہ میں گھونسلا بنالیا ، عمرو بن العاص ؓ نے کوچ کے وقت قصدا اس خیمہ کو چھوڑ دیا کہ اس مہمان کو تکلیف نہ ہو مصر کی تسخیر کے بعد انھوں نے عمرکے حکم سے اسی میدان میں ایک شہر آباد کیا ، چونکہ خیمہ کو عربی میں فسطاط کہتے ہیں ، اس لیے اس شہر کا نام فسطاط قرار پایا ، فسطاط نے بہت جلد ترقی کرلی اور پورے مصر کا صدر مقام ہو گیا ، چوتھی صدی کا ایک سیاح ان الفاظ میں اس شہر کے عروج وکمال کا نقشہ کھینچتا ہے :
Entity: دریائے نیل — Type: /location, /location/body_of_water